Братя Домусчиеви с поредно голямо дарение | ПФК Лудогорец
Начало Новини Братя Домусчиеви с поредно голямо дарение
Клуб 26 Май 2020
Братя Домусчиеви с поредно голямо дарение
Ново дарение от братята Кирил и Георги Домусчиеви получиха болниците в Разград, Исперих и Кубрат. Собствениците на „Биовет“ и ФК „Лудогорец“, чрез...
Ново дарение от братята Кирил и Георги Домусчиеви получиха болниците в Разград, Исперих и Кубрат. Собствениците на „Биовет“ и ФК „Лудогорец“, чрез фирмите си „Хювефарма“ и „Биовет“, са осигурили за медиците и техните пациенти 10 спринцовкови инфузионни помпи и 165 комплекта защитни облекла от най-висок клас – водонепроницаеми мембранни гащеризони с качулка за многократна употреба. Облеклата са различни размери и са съобразени с нуждите на персонала от съответните болници. Допълнително са осигурени и 1000 броя бързи тестове.
Най-голямото количество ще бъде предоставено на болницата в Разград, където освен PCR лаборатория, има и открито инфекциозно отделение, приемащо болни от коронавирус.
В началото на пандемията от COVID-19 разградската болница получи първоначално еднократни и многократни защитни предпазни средства и бързи тестове. След това бе направено дарение от 250 000 лева, които бяха използвани за закупуване на апаратура и тестове за изградената нова модерна лаборатория за PCR тестове за изследване на коронавирус. С останалите средства бе осигурено и необходимото оборудване за лечение на болни от COVID-19 в определеното за целта инфекциозно отделение в болницата.
В началото на май, по инициатива на братя Домусчиеви, ФК „Лудогорец“ и „Биовет“ заделиха средства за подпомагане на крайно нуждаещите се в областта. В общините Разград, Исперих, Кубрат, Цар Самуил, Лозница, Завет и Самуил бяха раздадени 4000 пакета с хранителни продукти и перилни препарати на социално слаби, възрастни и хора в неравностойно положение".
"Скъпи приятели, във времената на пандемия на първо място трябва да бъдем единни и солидарни един към друг. Щастлив съм, че заедно с брат ми имаме възможността да подпомогнем болниците в Разград, Исперих и Кубрат. Медиците и целият персонал заслужават най-добрите условия на труд. Надявам се все повече хора да започнат да помагат. Не бива да забравяме, че лекарите винаги са на първа линия и се грижат за нашето здраве", заяви Кирил Домусчиев.